የአፍሪካውያን ቢሊየነሮች ቁጥር ከተገመተው በላይ አድጓል
አዲስ አበባ፤ ጥቅምት 2/2006 (ዋኢማ) – አፍሪካ ላለፉት አስርት ዓመታት ባሳየችው የምጣኔ ሃበት ዕድገት ወደ በለፀጎቿ ኪስ የሚገባው የገንዘብ መጠን እየጨመረ ነው ይላል ብሏል አንድ ጥናት፡፡ታዋቂው የ ዘ ፋይናንሻል ታይምስ ጥናቱን መሰረት አድርጎ የአፍሪካ ባለፀጋዎችን ስም ዝርዝር ይፋ በማድረግ የሚታወቀው ቬንቸር መፅሄት በሰኞ ዕለት እትሙ 55 አፍሪካውያን እያንዳንዳቸው ከ143 ቢሊዮን ዶላር በላይ ሃብት ማከማቸት ችለዋል ሲል ዘግቧል፡፡ይህ ማለት ደግሞ አህጉሪቱ ታስመዘግባዋለች ተብሎ ይገመት ከነበረው ከ16 እሰከ 25 ቢሊየነር በእጅጉ የላቀ ሆኖ ተገኝቷል፡፡የአብዛኛዎቹ ባለፀጎች መገኛም ደቡብ አፍሪካና ናይጀሪያ ናቸው ተብሏል፡፡ለቢሊየነሮቹ ቁጥር ማሻቀብ በዋናነት የነዳጅ ዋጋ መናር የራሱን አስተዋፅኦ አበርክቷል፡፡በቅርቡ የቢሊየነሮችን ቁጥር መጨመር  ተከትሎ የአፍሪካ የቢሊየነር ቁጥር በደቡብ አሜሪካ ካሉ ቢሊየነሮች ቁጥር ጋር ተመጣጣኝ እንደሆነ ዘገባው አትቷል፡፡እንደ ፎርቢስ መፅሄት ዘገባ ከሆነ  ደግሞ ኢስያ 399 ቢልዬነሮችን በማፍራት ግንባር ቀደም ናት ብሏል፡፡በአፍሪካ ቁጥር አንድ ባለሀብት ተብሎ የተጠቀሰው ናይጀሪያዊ ባለፀጋ አሊኮ ዳንጎቴ ሲሆን ሃብቱም የሲሚንቶ፣ የዘይት፣ የምግብና በሌሎች ዘርፎች ያሉትን ኩባንያዎች ጨምሮ 20 ቢሊዮን እንደሚሆን ተገምቷል፡፡ዘገባው የአፍሪካውያን የቢሊየነሮች ቁጥር ከዕለተ ዕለት እያደገ ቢመጣም በአህጉሪቷ ያሉ የዜጎች የሃብት ክፍፍል ግን የተራራቀ በመሆኑ መሻሻል ይገባዋል ሲል ቴሌግራፍን ጠቅሶ ኢሬቴድ ዘግቧል ፡፡